Hadiza Shagari
Hadiza Dawaiya Shagari, wacce aka fi sani da Hadiza Shehu Shagari (1940/41 – 12 Agustan 2021) ta kasance jigo a Najeriya, tsohuwar uwargidan shugaban ƙasar Najeriya ce daga shekarar 1979 zuwa 1983, kuma matar Shehu Shagari. Tare da sauran matan Shehu Shagari guda biyu, Hadiza Shagari ta kasance uwargidan shugaban ƙasar Najeriya a lokacin da mijinta ya karɓi shugabancin ƙasar daga 1 ga Oktoban 1979 zuwa 31 ga Disambar 1983.

Tarihin Rayuwa 
Hadiza Dawaiya ta haɗu da mijinta, Shehu Shagari, a lokacin da yake aiki a matsayin malami mai ziyara kuma mamba a hukumar bayar da tallafin karatu ta tarayya a lardin Sokoto (jihar Sokoto a yau). Sun yi aure a shekara ta 1957.

Hadiza Shagari ta rasu sakamakon kamuwa da cutar COVID-19 a cibiyar keɓewar Gwagwalada da ke Abuja da misalin ƙarfe 3 na safe a ranar 12 ga watan Agustan 2021. Tana da shekaru 80 a duniya. An yi jana'izar ta a babban masallacin ƙasa na Abuja ranar 12 ga watan Agusta da ƙarfe 4      na yamma Mijinta tsohon shugaban ƙasa Shehu Shagari ya rasu a shekarar 2018.

Manazarta 

Matattun 2021